San Emilio

Si San Emilio (o Emilio ng Cagliari), ayon sa tradisyon, ay isa sa apat na mga martir ng pulo ng Cerdeña. Sina San Felix, Primo at Feliciano ang tatlong iba pang mga martir ng nabanggit na pulo.

Ayon sa tradisyon, nabuhay siya noong unang dantaon at naging Obispo ng Cagliari. Pinagbabato siya hanggang sa mamatay, noong panahon ni Emperador Nero ng Imperyong Romano. Isang simbahang Romaniko ang nakatayo ngayon sa lugar ng kaniyang martiryo.

Kabilang siya sa mga martir na nakatala sa Martyrologium Hieronymianum.

 Pagpaparangal 
Pinararangalan si San Emilio sa mga comune (o munisipalidad) ng Villanova Truschedu, Muravera, Gonnosnò, at Sestu sa Cerdeña, habang parehong pinararangalan sina Emilio at Primo sa munisipalidad ng Bosa sa parehong pulo. Ipinagdiriwang ng Simbahang Katolika Romana ang kaniyang kapistahan sa ika-28 ng Mayo.

Ini-alay kay San Emilio ang ilang mga simbahan sa katimugang Cerdeña, pati na ang simbahan sa Sestu:
 Simbahan ni San Emilio sa Samassi
 Simbahan ni San Emilio sa Tortolì
 Simbahan ni San Emilio sa Villanova Truschedu

 Mga sanggunian 

Emilio